Paik (lapp)
Paik on riide-, naha- vm tükk või lapp, millega parandatakse või tugevdatakse katkist või kulunud kohta esemel, ehitisel vm. Ühe või mitme paiga kinnitamist nimetatakse paikamiseks või lappimiseks. Paigatakse riideesemeid, eriti kohtadest, kus need kõige rohkem kuluvad, näiteks püksipõlved ja -tagumik, varrukate küünarnukikohad, jalanõude tallaalused. Paigatakse ka näiteks katkist katust.